《答樊云门冬雨剧谈之作 其三》
清代·郑孝胥

穷愁良易工，忧患宁爱好。奋飞抉世网，结习犹烦恼。

午怡论诗骨，见谓饥不饱。心知小潺湲，河海愧浩渺。

何期樊山老，闽荔喻益巧。荔甘而诗涩，唐突天下姣。

庶几比谏果，回味得稍稍。嗜涩转弃甘，攒眉应绝倒。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。